ঊনবিংশ শতাব্দী থেকে বৈজ্ঞানিক এবং অলীক কল্পকাহিনী রুশ সাহিত‍্যের মূলধারার অংশ হিসেবে বিবেচিত হয়ে আসছে। রুশ অলীক কল্পকাহিনীর উৎপত্তি হয়েছে শত শত বছরের পুরনো স্লাভীয় রূপকথা থেকে। রুশ বৈজ্ঞানিক কল্পকাহিনীর উৎপত্তি হয় ঊনবিংশ শতাব্দীর মাঝামাঝি সময়ে এবং <MASK> আমলে স্ত্রুগাতস্কি ভ্রাতৃদ্বয় এবং কির বুলিচেভের মতো লেখকদের আবির্ভাবের ফলে তা স্বর্ণযুগে উত্তীর্ণ হয়। আন্দ্রেই তার্কোভস্কির মতো সোভিয়েত চলচ্চিত্রকাররা বৈজ্ঞানিক ও অলীক কল্পকাহিনী নিয়ে বহু চলচ্চিত্রও তৈরি করেন। সোভিয়েত ইউনিয়নের পতনের পর আধুনিক রাশিয়ায় অলীক কল্পকাহিনী রচনার ক্ষেত্রে নবজাগরণের সৃষ্টি হয়। রাশিয়ার বর্তমান সীমানার বাইরে ইউক্রেন, বেলারুশ ও কাজাখস্তানে বহু রুশভাষী লেখক রয়েছেন যাঁরা রুশ সাহিত‍্যের এই দুইটি শাখায় গুরুত্বপূর্ণ অবদান রেখেছেন।
রুশ বৈজ্ঞানিক এবং অলীক কল্পকাহিনী
রাশিয়া সোভিয়েত ইউক্রেন বেলারুশ